Donald Trump îl va susține pe premierul Viktor Orbán la alegeri.
Donald Trump şi-a anunţat public suţinerea pentru premierul maghiar Viktor Orbán în alegerile din acestă primăvară. Trump susține că premierul își iubește țara și face o treabă minunată. În primăvară, în Ungaria vor fi organizate noi alegeri.
Donald Trump îl va susține pe premierul Viktor Orbán la alegeri. Liderul Ungariei "îşi iubeşte cu adevărat ţara şi doreşte siguranţă pentru poporul său", a afirmat Trump într-o declaraţie de luni. "El a făcut o treabă minunată şi puternică în protejarea Ungariei, stopând imigraţia ilegală, creând locuri de muncă, comerţ şi ar trebui să i se permită să continue să facă acest lucru în următoarele alegeri", a mai spus fostul preşedinte american, potrivit Politico. Maghiarii vor merge la urne în această primăvară pentru a alege între partidul de guvernământ Fidesz al lui Orbán şi o alianţă formată din şase partide de opoziţie, care îl susţine pe politicianul Péter Márki-Zay ca şi candidat la funcţia de prim-ministru. Opoziţia unită include Coaliţia Democratică, Socialiştii, Liberalii şi fostul partid de extremă dreapta, în prezent de centru-dreapta, Jobbik. Diferite sondaje au arătat că cursa electorală va una strânsă. Viktor Orbán – care l-a susţinut pe Donald Trump în alegerile americane din 2020 – este acuzat de subminarea normelor democratice şi de deplasarea partidului său spre extrema dreaptă. Cei doi politicieni s-au bucurat de o relaţie de prietenie în timpul mandatului lui Trump la Casa Albă, fostul lider american menţionând în 2019 că Orbán este "probabil ca mine". Cu Joe Biden acum în funcţie, relaţiile dintre Washington şi Budapesta s-au deteriorat, iar Ungaria a fost exclusă de la Summitul pentru democraţie de luna trecută. În mesajul său de luni, Trump a spus că Orbán este un "lider puternic şi respectat de toţi". "El are sprijinul şi susţinerea mea completă şi aprobarea mea pentru realegerea în funcţia de prim-ministru!", a spus el.